Sarpsborg-kapteinen fikk gjennomgå av bortefansen: – Det haglet med spyttklyser
Den fremmøtte bortefansen var opplagt irritert over at Sarpsborg 08 brukte lang tid på å sette opp de lange innkastene sine. Det gikk ut over mannen som tok kastene, Joachim Thomassen. I det 36. minutt av kampen som endte 1 – 1 ser man tydelig at Thomassen gestikulerer til dommeren for å vise at han er spyttet på, en handling som naturlig nok ikke falt i god smak hos S08-kapteinen. Han fikk spørsmål om det var det verste han hadde vært med på på fotballbanen. – Nei, jeg har vært på U-landskamp og fått steiner kastet etter meg, sier Sarpsborgs lagkaptein.Sarpsborg-trener Geir Bakke ser alvorlig på saken. – Det er helt forkastelig. Jeg har fått høre om det. Men for meg er det så urealistisk at jeg heller vil tro at det var noen regndråper. Ingen voksne mennesker spytter på andre, sier han til Aftonbladet. Han kaller det «svensk fotballs problem at man har slike mennesker på tribunen». Etter halvspilt gruppespill av Europa League står både Sarpsborg 08 og Malmö med fire poeng. Genk topper den jevne gruppa med sine seks poeng, mens Besiktas er nederst med sine tre. Sarpsborg-treneren vurderer mulighetene for avansement slik:
35 minutter ut i oppgjøret mot Malmö reagerte S08-kaptein Joachim Thomassen kraftig på det han selv beskriver som spyttklyser. Etterpå var smilet på plass igjen.